Utóbbi időben ritkultak a beszámolók… De ennek most vége! Pótlás következik.
Az utóbbi hetek programja a következőképpen alakult:

· 2011. január 8. Debrecen: Aktív Fitness

· 2011. január 9. Gödöllő: HS Sport és Szabadidőközpont

· 2011. január 15. Szombathely: Öntöde Sportcentrum

· 2011. január 22. Tiszaújváros: Angel Squash és Bowling Club

· 2011. január 29. Budapest: Griff Squash & Fitness Club
Valóban, jól látjátok, hogy a január 8-9.-i hétvége kissé sűrű lett. Ilyet többet nem csinálunk, ezt megfogadtuk. Bár először nem tűnt soknak, kellőképpen lezsibbadtunk vasárnapra, így a HS-ben már nem brillíroztunk annyira. Sőt, előfordult, hogy mindannyian üveges tekintettel bámultunk a pályára, majd amikor vége volt a szettnek, megkérdeztük a játékosoktól, hogy ki nyert… (
De ne szaladjunk így előre! Rendszerezzünk! Lustaságunkért a büntetést, és megvetést vállalva, szégyenben égve most egy félig-meddig pótlást csinálunk először, vagyis egy összefoglalót írunk az első négy rendezvényről, majd Budapest kap ismét egy önálló cikket, hiszen ezzel érjük utol magunkat, ez most aktuális. Mindenkitől elnézést kérünk!

Szóval, az idei első selejtezőt a valaha élt legprecízebb versenyszervező „hazájában”, Debrecenben, az Aktív Squashban tartottuk. Igen, úgy van, Érczkövi Zoltánról van szó. Ezt csak azoknak mondjuk, akik nem annyira jártasak a squashban.

Zoli ezúttal is kitett magáért. A verseny előkészületi fázisában már több kérdése, észrevétele volt, ezzel segítve munkánkat, azonban a verseny lebonyolításán ez meg is látszott. Várakozásoknak megfelelően szervezett és kiszámítható volt az esemény.
25 induló volt, 24 férfi és 1 nő. Igen. Annyi. Sajnos. Mindenesetre a 25 összességében egy jó szám. Köszönjük, Zoli. A lányokat pedig még Debrecenben is meg kell győzni…

Eredmények:

Férfi:

1. Győri László
2. Drexler László
3. Ulics Máté
4. Rozsán Csongor
Női:

1. Tóth Réka
képek: https://picasaweb.google.com/griffsquash08/DebreceniSelejtezo#
Másnap, vasárnap pedig már mentünk is Gödöllőre, a HS-be. Szűcs Anita fogadott minket, majd bemutatta a családi vállalkozásban üzemeltetett egyedi szolgáltatásokkal bíró sportklubot. Itt találtunk először olyan pályát, amelynek a hátsó fala tényleg fal, és nem üveg…

21 induló volt, ebből 4 lány.

Eredmények:

férfi:

1. Márton Zsolt
2. Gyöngyösi Zoltán
3. Eberhardt Zsolt

4. Róder Gábor

női:

1. Bencsikné Szántó Katalin

2. Szabó Judit

3. Cseri Andrea

4. Barcs Nóra

képek: https://picasaweb.google.com/griffsquash08/GodolloiSelejtezo#
Szombathelyen Csitkovics Gábor segítette a helyszínről szervezőmunkánkat. Jó hangulatú kis versenyt hoztak össze, sok indulóval a környező városokból is.

Az Öntőde szintén egy meglehetősen egyedi sportklub, amely a legjobb akusztikával rendelkezik. Ezt fotós-operatőrünk díjazta a legjobban…

24 induló volt, ebből 3 lány

eredmények:

férfi:

1. Fitos Krisztián

2. Szigeti Ferenc

3. Németh Tamás

4. Mesits Sándor

női:

1. Szekendi Bea

2. Pöltz Adrienn

3. Monek Judit

képek: https://picasaweb.google.com/griffsquash08/SzombathelyiSelejtezo#
Tiszaújvárosban az Angel (vagy Angyal) Squash és Bowling Clubot egy picit nehezen találtuk meg, de mikor ott voltunk, már nagyon rendben volt minden. Ahogy a klub nevéből kiderül, a fő szolgáltatásaik a squash és a bowling. Ez eléggé trendnek tűnik újabban. Szintén családi vállalkozásban üzemel, ez meg is látszik az épület állapotán – jó értelemben, természetesen.
A „beépített emberünk” Homródi Zsolt volt.

20 induló volt, ebből 8 hölgy: 

Eredmények:

férfi:

1. Mező Gábor
2. Homródi Zsolt
3. Bordás Kálmán
4. Magyari István
női:

1. Béke Márta
2. Farkas Krisztina
3. Száraz Éva
4. Dobay Zsuzsanna
képek: https://picasaweb.google.com/griffsquash08/TiszaujvarosiSelejtezo#
A csapat többé-kevésbé szokásos volt. Videó összefoglalók hamarosan…

